**Harmonikaši nas predstavljaju**

Naši harmonikaši Emanuel Pištan, učenik 3. razreda OGŠ i Paolo Jelačić iz 2. razreda OGŠ nastavljaju uspješan niz gostovanja i nastupa, a uskoro će se njihov talent čuti i izvan granica.

Dječaci će u pratnji svog mentora Branislava Ostojića krajem travnja otputovati u Sarajevo. Paolo i Emanuel nastupit će u svojim kategorijama na 5. međunarodnom susretu harmonikaša koji se u Sarajevu održava od 30. 4. do 3. 5.

Tjedan dana prije Međunarodnog susreta u Sarajevu našim marljivim harmonikašima predstoji nastup na još jednom Međunarodnom susretu. Riječ je o 38. međunarodnom susretu harmonikaša koje će se održati 23. travnja u Puli. Vrijedno je spomenuti prošlogodišnji Emanuelov uspjeh u Puli gdje je od 23 natjecatelja osvojio 3. nagradu. Dovoljno jaka motivacija za ovogodišnji nastup, zar ne!?

Od profesora Ostojića doznali smo da naš harmonikaški dvojac krajem lipnja planira odlazak u Veronu na još jedan susret harmonikaša.

Uz čestitke na upornosti i volji, poželimo našim harmonikaškim ambasadorima uspješne nastupe i ugodno druženje!

P.S. Hvala dječacima na promociji naše Škole i Grada!

S &G